《送原甫帅永兴》
宋代·刘攽

读书当为王者师，论兵要作万人将。古来志士希两遂，白首儒生彼无望。

骐驎一出凡马空，豫章蟠根岁逾壮。金华事业烂然新，徂西谋谟谁与让。

旌旗蔽日红半天，笳鼓隘涂车万两。中军令出听无哗，秦山渭水皆东向。

荒夷憺威霜雪明，属城阳和春日亮。赵张成事不足论，方虎遗诗犹可尚。

龙文金铉待调饪，铉枢斡中付群当。西人欢歌公肯留，公车双鹿画轓上。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。